Document ID: 32014R1101

IZVEDBENA UREDBA KOMISIJE (EU) št. 1101/2014
z dne 16. oktobra 2014
o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti členov 9 in 12 Uredbe,
ob upoštevanju naslednjega:
(1)
Uredba (EGS) št. 2658/87 je uvedla nomenklaturo blaga (v nadaljnjem besedilu: kombinirana nomenklatura), da bi hkrati izpolnila zahteve skupne carinske tarife, statistike Unije o zunanji trgovini ter drugih politik Unije, ki se nanašajo na uvoz ali izvoz blaga.
(2)
Zaradi poenostavitve zakonodaje je primerno posodobiti kombinirano nomenklaturo in prilagoditi njeno strukturo.
(3)
Kombinirano nomenklaturo je treba posodobiti, da bi se upoštevali na primer spremembe zahtev v zvezi s statistiko in trgovinsko politiko, spremembe, ki so bile uvedene z namenom izpolnitve mednarodnih obveznosti, tehnološki in trgovinski razvoj ter potreba po prilagoditvi ali pojasnitvi besedil.
(4)
V skladu s členom 12 Uredbe (EGS) št. 2658/87 bi bilo treba s 1. januarjem 2015 nadomestiti Prilogo I k navedeni uredbi s celotno različico kombinirane nomenklature, skupaj z avtonomnimi in konvencionalnimi stopnjami dajatve, izhajajočimi iz ukrepov, ki jih je sprejel Svet ali Komisija.
(5)
Ukrepi iz te uredbe so v skladu z mnenjem Odbora za carinski zakonik -
SPREJELA NASLEDNJO UREDBO:
Člen 1
Priloga I k Uredbi (EGS) št. 2658/87 se nadomesti z besedilom iz Priloge k tej uredbi.
Člen 2
Ta uredba začne veljati 1. januarja 2015.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. oktobra 2014

Labels: 3